wickkiey/tamil-wikipedia-chunked huggingface dataset:
# 1701

**1701** (MDCCI) ஒரு சனிக்கிழமையில் துவங்கிய ஒரு கிரிகோரியன் சாதாரண (நெட்டாண்டு அன்று) ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது புதன்கிழமையில் ஆரம்பமானது. இது 18-ஆம் நூற்றாண்டின் முதலாவது ஆண்டாகும்..
# 1701

## நிகழ்வுகள்

<onlyinclude>
- சனவரி 1 - 18-ஆம் நூற்றாண்டின் முதலாவது நாள்.
- சனவரி 12 - நெதர்லாந்தின் சில பகுதிகள் கிரெகொரியின் நாட்காட்டிக்கு மாறின.
- சனவரி 18 - பிரான்டன்பர்க்-புரூசியா புருசிய இராச்சியம் ஆனது. முதலாம் பிரெடெரிக் புருசியாவின் அரசராக அறிவிக்கப்பட்டார். புருசியா புனித உரோமைப் பேரரசின் ஒரு பகுதியாகத் தொடர்ந்தது. பெர்லின் அதன் தலைநகரம் ஆகும்.
- மார்ச் - எசுப்பானிய மரபுரிமைப் போர் ஆரம்பம்.
- சூன் 24 - 1701 ஒப்பந்தச் சட்டத்தின் படி ஐக்கிய இராச்சியத்தில் முடிக்குரியவர் ஒரு ரோமன் கத்தோலிக்கரை மணந்து கொள்வது தடை செய்யப்பட்டது.
</onlyinclude>
# 1701

## பிறப்புகள்

- நவம்பர் 27 - ஆன்டர்சு செல்சியசு, சுவீடிய வானியலாளர் (இ. 1744)
# விக்கிப்பீடியா:முதற்பக்கக் கட்டுரைகள்/அக்டோபர் 4, 2015

**இந்தோனேசிய மொழி** இந்தோனேசியாவின் உத்தியோகபூர்வ மொழி. பல நூற்றாண்டுகளாக இந்தோனேசியத் தீவுகளுக்கிடையே இடைத் தரகர் மொழியாகச் செயற்பட்டு வந்த இந்தோனேசியாவின் ரியாவு மாநிலத்தின் பேச்சு வழக்கினை ஒத்ததாகும். இந்தோனேசியா, கிழக்கு திமோர் போன்ற நாடுகளில் பேசப்படுகிறது. மலாய் மொழியை ஒத்தது. 1945 இல் இந்தோனேசியா சுதந்திரம் பெற்றபோது வரையறுக்கப்பட்டுத் தனிமொழியானது. கிட்டத்தட்ட 100% இந்தோனேசியர்களால் சரளமாகப் பேசப்படக்கூடிய இம்மொழி, உலகில் அதிகளவு மக்களால் பேசப்படும் மொழிகளுள் ஒன்றாக விளங்குகிறது. **மேலும்...**
---
<div id="mp-tfa-img">  
</div>
**இன்விக்டஸ்** என்பது வில்லியம் எர்னஸ்ட் ஹென்லே (1849–1903) எனும் ஆங்கிலக் கவிஞரால்வடிக்கப்பட்ட ஓர் விக்டோரிய கால ஆங்கிலக் குறுங்கவிதை. இது 1875 இல் எழுதப்பட்டு, 1888 இல் வெளிவந்த அவரதுமுதல்கவிதைத்தொகுப்பான *புக் ஆஃப் வெர்ஸஸின் லைஃப் அன்ட் டெத் (எக்கோஸ்)* என்ற பகுதியில் முதன்முதலில், தலைப்பு எதுவுமின்றி பதிக்கப் பெற்றது. ஆரம்பப் பதிப்புகளில், ஸ்காட்லாந்தைச்சேர்ந்த மாவு மற்றும் உரொட்டி வியாபாரியும், இலக்கியப் புரவலருமான, *ராபெர்ட் தாமஸ் ஹாமில்டன் புரூஸ்* (1846–1899)என்பவருக்குஅர்ப்பணமாக *"To R. T. H. B"* எனும் குறிப்பு இடம்பெறுகிறது. **மேலும்...**
# மைக்ரோசாப்ட் பவர்பொயின்ட்

**மைக்ரோசாப்ட் பவர்பொயின்ட்** (Microsoft PowerPoint) என்பது ஓர் இலத்திரனியல் நிகழ்த்துகை மென்பொருள் ஆகும். இதனை உருவாக்கியது மைக்ரோசாப்ட் நிறுவனமாகும். மே 22 ,1990 அன்று மைக்ரோசாப்ட் ஆபிஸின் ஒரு பகுதியாக மைக்ரோசாப்ட் பவர்பொயின்ட் தொடங்கப்பட்டது. இம்மென்பொருள் பல்லூடக நிகழ்த்துகைக்கு மிகவும் பயனுள்ளதாக இருப்பதுடன் தற்காலத்தில் அதிகமாகப் பயன்படுத்தப்படும் இலத்திரனியல் நிகழ்த்துகை மென்பொருள் ஆகும்.
# அரியநாயகம் சந்திரநேரு

**அரியநாயகம் சந்திரநேரு** (15 அக்டோபர் 1944 - பெப்ரவரி 8, 2005) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும், தொழிலதிபரும் ஆவார். மனித உரிமைகளுக்கான வடகிழக்கு செயலகத்தின் நிறுவன உறுப்பினராக இருந்தவர். 2005 பெப்ரவரி 7 இல் இடம்பெற்ற தாக்குதல் ஒன்றில் படுகாயம் அடைந்து பெப்ரவரி 8 இல் உயிரிழந்தார்.
# அரியநாயகம் சந்திரநேரு

## வாழ்க்கைக் குறிப்பு

அரியநாயகம் சந்திரநேரு அம்பாறை மாவட்டம், திருக்கோவிலைச் சேர்ந்தவர். இவரது தந்தை "அறப்போர்" கே. ஏ. டபிள்யூ. அரியநாயகம் இலங்கைத் தமிழரசுக் கட்சியின் தீவிர ஆதரவாளர். புரட்டஸ்தாந்துக் கிறித்தவர். 2004 தேர்தலில் போட்டியிட்டு 25,572 விருப்பு வாக்குகள் பெற்றுத் தோல்வியடைந்தார்.
# அரியநாயகம் சந்திரநேரு

## படுகொலை

விடுதலைப் புலிகளுக்கும், இலங்கை அரசுக்கும் இடையே அமைதி ஒப்பந்தம் நடைமுறையில் இருந்த காலகட்டத்தில், 2005 பெப்ரவரி 7 அன்று தமிழீழ விடுதலைப் புலிகள் அமைப்பின் மட்டக்களப்பு-அம்பாறை அரசியல் பொறுப்பாளர் இ. கௌசல்யனுடன் சந்திரநேரு பயணம் செய்த போது இவர்கள் சென்ற வாகனம் பொலன்னறுவை மாவட்டத்தில் தாக்குதலுக்குள்ளானதில் கௌசல்யன், மற்றும் மேஜர் புகழன் (சிவலிங்கம் சுரேஷ்), மேஜர் செந்தமிழன் (தம்பிராசா கந்தசாமி), 2ம் லெப்.விதிமாறன் (சிவபாதம் மதன்) ஆகிய மூன்று விடுதலைப் புலிகள், ஊர்தி ஓட்டுனர் விவேகானந்தமூர்த்தி ஆகியோர் கொல்லப்பட்டனர். படுகாயமடைந்து பொலன்னறுவை மருத்துவமனையில் அனுமதிக்கப்பட்ட சந்திரநேரு அடுத்த நாள் பெப்ரவரி 8 காலையில் உயிரிழந்தார்.}} விடுதலைப் புலிகள் அமைப்பு சந்திரநேருவிற்கு "நாட்டுப்பற்றாளர் விருது", மற்றும் "மாமனிதர்" விருதுகளை வழங்கிக் கௌரவித்தது.
# அரியநாயகம் சந்திரநேரு

## குடும்பம்

சந்திரநேருவிற்கு ஏழு பிள்ளைகள். இவர்களில் ஒருவர் முன்னாள் நாடாளுமன்ற உறுப்பினர் சந்திரநேரு சந்திரகாந்தன் ஆவார். சந்திரநேருவின் சகோதரர் ரூபன் மெதடித்த திருச்சபை மதகுருவாகப் பணியாற்றுகிறார்.
# ஏரிசு (தொன்மவியல்)

**ஏரிசு** (Eris) என்பவர் கிரேக்கத் தொன்மவியலில் காணப்படும் ஒரு பெண் கடவுள் ஆவார். உரோமத் தொன்மவியலில் இவருக்கு ஒப்பானவர் டிசுகார்டியா ஆவார். இவர் கிரேக்கத் தொன்மவியலுக்கு அமைவாக குழப்பம், பூசல், பேதம் ஆகியவற்றுக்கான கடவுள் ஆவார். இவரைப் பிரதிநிதித்துவப்படுத்தும் அடையாளம் தங்க அப்பிள் ஆகும்.
# விக்கிப்பீடியா:முதற்பக்கக் கட்டுரைகள்/அக்டோபர் 18, 2015

<div id="mp-tfa-img">  
</div>
**இலங்கைச் சிறுத்தை** என்பது இலங்கையை தாயகமாகக் கொண்ட சிறுத்தை துணையினமாகும். வனவிலங்கு வர்த்தகம், மனித-சிறுத்தை முரண்பாடு என்பவற்றால் இதன் எண்ணிக்கை வீழ்ச்சியடைந்து வருகிறது. இதனால் பன்னாட்டு இயற்கைப் பாதுகாப்புச் சங்கம் இச்சிறுத்தை இனத்தை அருகிய இனம் என பட்டியலிட்டுள்ளது. 250 மேற்பட்ட எண்ணிக்கையில் இவை இருப்பதாக கணக்கிடப்பட்டுள்ளன. இலங்கைச் சிறுத்தை துணையினம் பற்றி முதன் முதலில் 1956 இல் இலங்கை விலங்கியலாளரான போலஸ் எட்வட் பீரிஸ் தெரனியாகலை என்பவரால் குறிப்பிடப்பட்டது. **மேலும்...**
---
<div id="mp-tfa-img">  
</div>
**தமிழை ஆட்சிமொழியாகக் கொண்ட நாடுகளும்**, தமிழ்ப் பண்பாட்டைக் கொண்டுள்ள நாடுகளும் உள்ளன. உலகின் பழைமையான மொழிகளுள் தமிழும் ஒன்று. பேசுபவர்களின் எண்ணிக்கையில் அடிப்படையில் பதினைந்தாவது இடத்தில் உள்ளது. பழந்திராவிட மொழியிலிருந்தே தெலுங்கு, கன்னடம், மலையாளம் ஆகிய மொழிகள் பிரிந்து சென்றதாக ஆய்வாளர்கள் கூறுவர். உலக மக்கட்தொகையில் ஒரு விழுக்காட்டினர் தமிழ் பேசுபவர்கள் ஆவர். **மேலும்...**
# மஞ்சள் உடும்பு

**மஞ்சள் உடும்பு** அல்லது **தங்க உடும்பு** என்பது ஒரு உடும்பு ஆகும். இவை ஆசியாவில் காணப்படுகின்றன.
# மஞ்சள் உடும்பு

## விளக்கம்

மஞ்சள் உடும்பு செந்நிறம் கலந்த பழுப்பு நிறத்தில் காணப்படும். இதன் மூக்கு குறுகியும், வால் நீண்டும் இருக்கும். இவை நன்கு நீந்தக்கூடியவை. இவை நன்னீர் நண்டுகளையும், மீன்களையும் உணவாக உட்கொள்ளக்கூடியவை.
நடுத்தர அளவிலான இந்த உடும்புகள் மூக்கில் இருந்து உடல் நீளம் 50 செ.மீ (1 அடி 8) ஆகும். வாலோடு மொத்தமாக 100 செ.மீ நீளம் கொண்டது.
# மஞ்சள் உடும்பு

## பரவல்

சிந்து, கங்கை, பிரம்மபுத்திரா ஆறுகள் பாய்கின்ற இந்தியா, பாக்கித்தான், நேபாளம், வங்காளம் ஆகிய பகுதிகளில் உள்ள ஆற்றுச் சமவெளிகளில் இவை காணப்படுகின்றன.
# மகிசாசுரமர்த்தனி சிற்பம் (கமால் வீதி)

**மகிசாசுரமர்த்தனி சிற்பம் (கமால் வீதி)**, யாழ்ப்பாணம் முசுலிம் வட்டாரத்தில் உள்ள கமால் வீதியை அண்டியுள்ள நிலமொன்றில் வீடொன்றைக் கட்ட அத்திவாரம் வெட்டியபோது கண்டெடுக்கப்பட்ட சிற்பம் ஆகும். செப்பினால் செய்யப்பட்ட இச்சிலை 14-16ம் நூற்றாண்டுக் காலப் பகுதியைச் சேர்ந்த சிற்பமாக அடையாளம் காணப்பட்டுள்ளது. யாழ்ப்பாணத்தைச் சேர்ந்த ஏதோவொரு கோயிலில் இருந்த இச்சிலையைப் போர்த்துக்கேயரிடம் இருந்து பாதுகாப்பதற்காக இவ்விடத்தில் புதைத்திருக்கலாம் எனக் கருதப்படுகிறது. இது இப்போது யாழ்ப்பாண அருங்காட்சியகத்தில் உள்ளது.  
1979ம் ஆண்டில் இச்சிலை கண்டுபிடிக்கப்பட்டபோது இதுபற்றிக் கட்டுரை எழுதிய பேராசிரியர் இந்திரபாலா, இது மகிசாசுரமர்த்தனியாக இருக்காது என்றும் நந்தா எனப்படும் தெய்வமாக இருக்கலாம் என்றும் கருத்து வெளியிட்டிருந்தார். எனினும் இதுபற்றி மேலும் ஆராயவேண்டும் என்பதே அவரது கருத்தாக இருந்தது.
# மகிசாசுரமர்த்தனி சிற்பம் (கமால் வீதி)

## அமைப்பு

மேற்புறம் அகன்று கீழ்ப்புறம் ஒடுங்கிய முட்டைவடிவ அமைப்பிலான திருவாசியையும் சதுரவடிவப் பீடத்தில் அமைந்த வட்டமான தாமரையின்மேல் பெண் தெய்வச் சிலை நிற்கும் நிலையில் காணப்படுகிறது. பீடத்தின் முன்பகுதியில் புடைப்புச் சிற்பமாக எருமை வடிவம் புடைப்புச் சிற்பமாக அமைந்துள்ளது.
# இராஜபக்சே ஒரு போர்க்குற்றவாளி (நூல்)

**இராஜபக்சே ஒரு போர்க்குற்றவாளி** (டப்ளின் தீர்ப்பு) என்னும் நூல் **பூங்குழலி** என்பவரால் தமிழில் மொழியாக்கம் செய்யப்பட்ட நூல் ஆகும்.
# இராஜபக்சே ஒரு போர்க்குற்றவாளி (நூல்)

## நூல் அறிமுகம்

இந்த நூல் ஈழப் போர் குறித்து டப்ளின் தீர்ப்பாயத்தீர்ப்பின் முழுவிவரம் ஆகும். இந்த நூலுக்கு கண குறிஞ்சி நூலறிமுகம் செய்துள்ளார். இந்த நூல் 2010, பிப்ரவரி இல் வெளியான தலித்முரசில் முழுவதுமாக வெளியிடப்பட்டதாக கண குறிஞ்சி குறிப்பிட்டு, இத்தீர்ப்பினை பட்டிதொட்டி எல்லாம் எடுத்துச்செல்ல வேண்டியது நமது கடமை எனக் கூறுகின்றார்.
# இராஜபக்சே ஒரு போர்க்குற்றவாளி (நூல்)

## நூல் பதிப்பு விவரங்கள்

இந்த நூலில் நிரந்தர மக்கள் தீர்ப்பாயம் ஓர் அறிமுகம், குற்றச்சாட்டுகள், போர் நிறுத்தமும் அமைதிப் பேச்சு வார்த்தைகளின் முறிவும், போரின் இறுதி வாரங்களில் நடைபெற்ற அட்டூழியங்கள், ஆவணங்களின் திறனாய்வு, பரிந்துரைகள், இறுதிக்குறிப்புகள், நிகழ்ச்சி நிரல், அநீதியின் வரலாற்றுக்கு முற்றுப்புள்ளி வைப்போம், பன்னாட்டுச் சட்டங்களின்படி ஈழத்தமிழர்களின் உரிமைகள் என்னும் தலைப்புகளில் விளக்கப்பட்டுள்ளது.
# சிண்டி கோமசு

**சிண்டி கோமசு** (*Cindy Gomez*) என்பவர் பாடகர், பாடலாசிரியர், நடிகர், உருமாதிரிக் கலைஞர் ஆவார். இவர் ஆங்கிலம், இத்தாலியம், இந்தி, இலத்தீன், எசுப்பானியம், கண்டோனீயம், பிரான்சியம், மண்டரின் ஆகிய எட்டு மொழிகளில் பாடக்கூடியவர்.
# சிண்டி கோமசு

## வாழ்க்கை

சிண்டி கோமசு எட்டாவது அகவையிலிருந்தே பாடத் தொடங்கி விட்டார். இவர் கனடாவில் இடம்பெற்ற இலத்தீன் அமெரிக்க அழகிப் போட்டியிலும் பட்டம் வென்றார். இதன் பின்னர் கனேடியத் தேசியக் கண்காட்சி, கனடாவின் உவொண்டலாந்து போன்ற இடங்களில் இடம்பெற்ற நிகழ்ச்சிகளில் கலந்து கொண்டார்.  
2002இல், தெலுத்து இரெக்கோட்சு (Stealth Records) வெளியிட்ட, உரோசர் சாஞ்செசின் இரிலீசு இயுவர்செல்பு-இபிசா 2002 என்ற இசைத்தொகுப்பில் பவுண்டிங்கு இயுவர் சோல் (Pounding Your Soul) என்ற மின்னணுவியல் நடனப் பாடலைச் சிண்டி கோமசு பாடினார். அதே ஆண்டில், இலெபிட்டு பிகைண்டு II: திரிபுலேசன் போர்சு என்ற திரைப்படத்திலும் நடித்தார். இது இவர் நடித்த முதலாவது திரைப்படம் ஆகும்.  
2003இல், துவட்டு சற்றுவூட்டின் இசையில், பிறின்சு ஒவ்வு பேர்சியா: தெ சாண்டுசு ஒவ்வு தைம் என்ற ஆட்டத்திற்காக, தைம் ஒனிலி நோசு (Time Only Knows) என்ற பாடலை இவர் பாடினார். நிகழ்பட ஆட்டங்களில் இடம்பெற்ற ஒரு சிறந்த பாடலாக இது கருதப்படுகின்றது.
# சிண்டி கோமசு

## இதனையும் பார்க்க

- துவட்டு சற்றுவூடு
# சவுக்கடி படுகொலைகள்

**சவுக்கடி படுகொலைகள்** என்பது இலங்கையின் கிழக்கே உள்ள மட்டக்களப்பு மாவட்டத்திலுள்ள சவுக்கடி என்ற கடலோர மீனவக் கிராமத்தில் உள்ள பெண்கள், குழந்தைகள் உட்பட 31 தமிழர்கள், 20 செப்டம்பர் 1990 அன்று காலையில் சீருடை அணிந்த குழுவினரால், துப்பாக்கி மற்றும் கூரிய ஆயுதங்களால் படுகொலை செய்யப்பட்டு, சவங்களை குழிக்குள் தள்ளி தீயிட்டு எரிக்கப்பட்ட கொடுமையான நிகழ்வாகும். சவுக்கடி கிராமம், ஏறாவூர் எனும் முஸ்லிம்கள் அதிகம் வாழும் நகரத்தின் அருகில் அமைந்துள்ளதால், இந்தப் படுகொலையுடன் முஸ்லிம்களும் தொடர்புபட்டிருப்பதாக தமிழர்கள் ஐயம் கொண்டனர். மேலும் படுகொலை புரிந்தவர்கள் தமிழிலும், சிங்களத்திலும் பேசியதாக உள்ளூர் மக்கள் தெரிவித்தனர். இதுவரை இப்படுகொலை செய்தவர்களை கண்டுபிடிக்க காவல் துறையால் இயலவில்லை.
# கிரேடியன்

**கோண்** அல்லது **கிரேடியன்** (*gon* , *gradian*) என்பது தளத்திலமையும் கோணங்களின் அளவுகளைக் குறிக்கப் பயன்படுத்தப்படும் அலகுகளுள் ஒரு வகை. ஒரு கிரேடியனின் அளவு, ஒரு சுற்றின் அளவில் பங்காகவும், ஒரு பாகையின் அளவில் பங்காகவும், ஒரு ரேடியனில் பங்காகவும் உள்ளது.  
**கிரேட்**, **கிரேடு** (*grad*, *grade* ) என்பன கிரேடியனுக்கான மாற்றுப் பெயர்கள். *gon*-என்பது கோணத்தைக் குறிக்கும் கிரேக்கச் சொல்லான *γωνία*/*gōnía* இலிருந்து உருவான சொல்.  
ஐரோப்பிய நாடுகளில் ஒரு கிரேடின் நூற்றில் ஒரு பங்கைக் குறிப்பதற்கு **செண்டிகிரேடு** (*centigrade*), ஆயிரத்தில் ஒரு பங்கைக் குறிக்க **மிரியோகிரேடு** (*myriograde*) என்ற பெயர்கள் பயன்பாட்டில் இருந்தன. செண்டிகிரேடு என்பது கோணத்தின் அலகாக இருந்ததால் குழப்பம் ஏற்படாதிருக்கும் பொருட்டு, வெப்ப அலகான செண்டிகிரேடுக்கு செல்சியசு என மாற்றுப்பெயர் தரப்பட்டது.
# கிரேடியன்

## அலகுமாற்ற அட்டவணை

**கோண அலகுமாற்ற அட்டவணை**  
| சுற்றுகள் | ரேடியன்கள் | பாகைகள் | கிரேடியன்கள் |  |
| --- | --- | --- | --- | --- |
| 0 | 0 | 0° | 0<sup>g</sup> |  |
| 15° | <sup>g</sup> |  |  |  |
| 30° | <sup>g</sup> |  |  |  |
| 36° | 40<sup>g</sup> |  |  |  |
| 45° | 50<sup>g</sup> |  |  |  |
| 1 | ca. 57.3° | ca. 63.7<sup>g</sup> |  |  |
| 60° | <sup>g</sup> |  |  |  |
| 72° | 80<sup>g</sup> |  |  |  |
| 90° | 100<sup>g</sup> |  |  |  |
| 120° | <sup>g</sup> |  |  |  |
| 144° | 160<sup>g</sup> |  |  |  |
| 180° | 200<sup>g</sup> |  |  |  |
| 270° | 300<sup>g</sup> |  |  |  |
| 1 | 2 | 360° | 400<sup>g</sup> | } |
# கிரேடியன்

## பயன்கள்

ஒவ்வொரு காற்பகுதியும் 100 கிரேடுகளாக எடுத்துக்கொள்ளப்படுகிறது.
| 0° | = | 0 கிரேடியன்கள் |
| --- | --- | --- |
| 90° | = | 100 கிரேடு |
| 180° | = | 200 கிரேடு |
| 270° | = | 300 கிரேடு |
| 360° | = | 400 கிரேடு |  
கிரேடியனை அலகாகப் பயன்படுத்தும்போது, ஒரு கோணத்தில் அடங்கிய செங்கோணங்களை எளிதாகக் கணக்கிடலாம். ஆனால் இவ்வலகு முறையில் 30° , 60° போன்ற கோணங்களைப் பின்னங்களாகத்தான் குறிக்க முடியும்:  
:30° = 33 கிரேடு
:60° = 66 கிரேடு)  
ஒரு மணி நேரத்தில் ( நாள்) பூமி சுழலும் கோணவளவு 15° = 16 கிரேடு.  
சிக்கலெண் தளத்தில் திசைகன்களை எடுத்துக்கொள்ளும் போதும் கிரேடியன் பயனுள்ளதாக இருக்கும். சிக்கலெண் தளத்தில் உள்ள ஒரு திசையனின் கற்பனை அலகின் அடுக்கு, நேர் x-அச்சிலிருந்து அத்திசையனின் கோணத்திற்குச் (கோணவீச்சு) சமமாக ஹெக்டாகிரேடியனில் (100 கிரேடு) அமைந்திருக்கும்: :<math>i^n</math> இன் கோணவீச்சு <math>100n</math> கிரேடு
# கிரேடியன்

## அளக்கையியலில் பயன்பாடு

உலகின் பலபாகங்களிலும் அளக்கையியலில் (surveying) கோணத்தின் இயல்பான அலகாகக் கிரேடியன் பயன்படுத்தப்படுகிறது. அளக்கையியலில்  
கிரேடியனின் உட்பிரிவு அலகுகள்:
:1 c = 0.01 கிரேடு;
:1 cc = 0.0001 கிரேடு.
# பொட்டாசியம் நையோபேட்டு

**பொட்டாசியம் நையோபேட்டு** *(Potassium niobate)* என்பது KNbO<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பெரோவ்சிகைட்டு அயமின் படிகமான இது நேரியல்சாரா ஒளியியல் குணகப் பண்புகளைப் பெற்றுள்ளது. பொட்டாசியம் நையோபேட்டால் ஆன நானோ கம்பிகள் இசைவிப்பு ஒரியல்பு ஒளியை உருவாக்கப் பயன்படுத்தப்படுகின்றன. எலிகளுக்கு வாய்வழி கொடுக்கும் போது இதன் உயிர் போக்கும் LD50 அளவு 3000 மி.கி/கி.கி ஆகும்.
# பொட்டாசியம் நையோபேட்டு

## பயன்கள்

பொருள் அறிவியல் ஆய்வுகளில் பொட்டாசியம் நையோபேட்டு சீரொளி அல்லது லேசர்,
துளிமம் தொலைப்பெயர்ச்சி, போன்ற பல்வேறு பிரிவுகளிலும் பயன்படுகிறது. மேலும் துகள்ம இணைபொருட்களின் ஒளியியல் பண்புகளை ஆய்வு செய்யவும் பொட்டாசியம் நையோபேட்டு பயன்படுகிறது  
மின்னணு நினைவு தேக்கக பயன்பாட்டுடன் கூடுதலாக ஒத்ததிர் இரட்டிப்பு தொழில்நுட்பத்திலும் பொட்டாசியம் நையோபேட்டு பயன்படுத்தப்படுகிறது. இத்தொழில்நுட்பம் {[ஐ.பி.எம். அல்மாடென் ஆய்வு மையம்|ஐ.பி.எம். அல்மாடென் ஆய்வு மையத்தால்]] உருவாக்கப்பட்டதாகும். இதன்மூலம் சிறிய அகச்சிவப்பு லேசர்களை நீலநிற ஒளியாக வெளியிட முடியும். பொட்டாசியம் நையோபேட்டைச் சார்ந்துள்ள, நீலநிற லேசர்களை உற்பத்தி செய்வதற்கான இத்திட்டம் இக்கட்டான தொழில்நுட்ப திட்டமாகக் கருதப்படுகிறது.
# பொட்டாசியம் பெராக்சைடு

**பொட்டாசியம் பெராக்சைடு** *(Potassium peroxide)* என்பது K<sub>2</sub>O<sub>2</sub>. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பொட்டாசியம் ஆக்சிசனுடன் காற்றில் எரியும்போது பொட்டாசியம் பெராக்சைடு (K<sub>2</sub>O<sub>2</sub>) பொட்டாசியம் ஆக்சைடு (K<sub>2</sub>O) பொட்டாசியம் மேலாக்சைடு (KO<sub>2</sub>) ஆகியன உருவாகின்றன.  
பொட்டாசியம் பெராக்சைடு தண்ணீருடன் வினைபுரிந்து பொட்டாசியம் ஐதராக்சைடையும் ஆக்சிசனையும் கொடுக்கிறது.  
:2 K<sub>2</sub>O<sub>2</sub> + 2 H<sub>2</sub>O → 4 KOH + O<sub>2</sub>
# இந்துஸ்தான் கலை அறிவியல் கல்லூரி

**இந்துஸ்தான் கலை அறிவியல் கல்லூரி** இந்தியாவின் தமிழ்நாடு மாநிலத்தில் உள்ள கோவை மாவட்டத்தில் இயங்கிவரும் தன்னாட்சிக் கலை அறிவியல் கல்லூரியாகும். இது இந்துஸ்தான் கல்வி நிறுவனத்தின் கீழ் இயங்கி வரும் கல்லூரியாகும். இக்கல்லூரி பாரதியார் பல்கலைக்கழகத்தின் இணைப்புக் கல்லூரியாக விளங்கி வருகிறது. இக்கல்லூரியில், கலை அறிவியல் பாடங்களில் இளநிலைப் பட்டம், மற்றும் முதுநிலை பட்டப் படிப்புகள் வழங்கப்படுகின்றன.  
கோவை அவினாசி சாலையில், நவ இந்தியாவில் அமைந்துள்ள இக்கல்லூரியானது கோயம்புத்தூர் மாவட்டத்திலுள்ள ஆகச்சிறந்த கலைக்கல்லூரிகளில் ஒன்றாக விளங்குகிறது. 2018 ஆண்டு காலகட்டத்தில் இங்கு 10,000 க்கும் மேற்பட்ட மாணவர்கள் பயின்று வருகின்றனர். இக்கல்லூரி 2016 ஆம் ஆண்டில் தன்னாட்சிக் கல்லூரியாக தரமுயர்த்தப்பட்டுள்ளது.
# இந்துஸ்தான் கலை அறிவியல் கல்லூரி

## வழங்கப்படும் படிப்புகள்

இங்கு 25 இளங்கலைப் பாடப் பிரிவு துறைகளும், 19 முதுகலைப் பாடப் பிரிவு துறைகளும், 11 ஆராய்ச்சிப் படிப்புகளும் உள்ளன.
# சிறுதானியம்

**சிறுதானியம்** (*Millet*) என்பது வரகு, சாமை, தினை, குதிரைவாலி, கம்பு, கேழ்வரகு, சோளம் ஆகிய உருவில் சிறியதாக உள்ள தானிய வகைகளைக் குறிக்கும்.  
சிறுதானியங்கள் பழந்தமிழர் உணவில் பெரும் பங்கு வகித்தது என்பதை பல்வேறு சங்க இலக்கியங்கள் வாயிலாக அறியமுடிகிறது. மேலும் திருக்குறளில் பல்வேறு பாக்களில் பனை என்பதற்கு எதிர்பதமாய் தினை பயன்படுத்தப்பட்டுள்ளது. மேலும் வள்ளியை முருகன் தினைக்களத்தில் சந்தித்ததை வள்ளி திருமண கதைப் போக்கில் அறிகிறோம். இவ்வகைத் தகவல்கள் வாயிலாக சிறுதானியம் என்பது பாரம்பரிய உணவு என நிறுவயியலும்.  
பாரம்பரிய உணவு வகைகளில் உடலுக்குத் தேவையான ஊட்டச்சத்தினை சிறுதானியங்கள் அளிக்கின்றன என்று உணவியல் நிபுணர்கள் கூறுகின்றனர். மேலும் இன்றைய காலச்சுழலான குறைவான மழைப் பொழிவு, குன்றிய மண்வளம், தேவைக்கதிகமான உரப்பயன் பாடு அது ஏற்படுத்தும் சூழல் கேடுகள், வேளாண் இடுபொருள் விலை ஏற்றம் போன்றவை சிறுதானியமே வருங்கால உணவு என கருத வழிவகுக்கிறது.
# பொட்டாசியம் பெர்சல்பேட்டு

**பொட்டாசியம் பெர்சல்பேட்டு** *(Potassium persulfate)* என்பது K<sub>2</sub>S<sub>2</sub>O<sub>8</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பொட்டாசியம் பெராக்சி இருசல்பேட்டு என்றும் அழைக்கப்படும் இச்சேர்மம் வெண்மை நிறத் திண்மமாகவும் தண்ணீரில் நன்றாகக் கரையக்கூடியதாகவும் உள்ளது. வலிமையான ஆக்சிசனேற்றியாகச் செயல்படும் இவ்வுப்பு பலபடியாதல் வினைகளை தொடங்கி வைக்கும் சேர்மமாக விளங்குகிறது.
# பொட்டாசியம் பெர்சல்பேட்டு

## தயாரிப்பு

கந்தக அமிலத்தில் இட்ட பொட்டாசியம் பைசல்பேட்டின் குளிர்ந்த கரைசலை அதிக மின்னடர்த்தியில் மின்னாற்பகுப்பு செய்து பொட்டாசியம் பெர்சல்பேட்டைத் தயாரிக்கலாம்
: 2 KHSO<sub>4</sub> → K<sub>2</sub>S<sub>2</sub>O<sub>8</sub> + H<sub>2</sub>  
பொட்டாசியம் பைசல்பேட்டுடன் (KHSO4) அதிக கரைதிறன் கொண்ட உப்பான அமோனியம் பெராக்சி இருசல்பேட்டு (NH4)2S2O8. கரைசலைச் சேர்த்து வினைபுரியச் செய்தும் பொட்டாசியம் பெர்சல்பேட்டைத் தயாரிக்கலாம். பொதுவாக பொட்டாசியத்தின் சல்பேட்டு உப்பை புளோரினைப் பயன்படுத்தி ஆக்சிசனேற்றம் செய்வதன் மூலம் பொட்டாசியம் பெர்சல்பேட்டைத் தயாரிப்பது உரிய வழிமுறையாகும்.
# பொட்டாசியம் பெர்சல்பேட்டு

## பயன்கள்

இவ்வுப்பு பல ஆல்கீன்களின் சிடைரின்-பியூட்டாடையீன் ரப்பர், பல்நாற்புளோரோ எத்திலீன் போன்ற பலபடியாக்கல் வினைகளையும் அவற்றைச் சார்ந்த பொருட்கள் தயாரிப்பதற்கான வினையையும் தொடங்கி வைக்கிறது. கரைசலாக இருக்கும்போது இவ்விரு எதிர் அயனிச் சேர்மம் பிரிகையடைந்து தனி உறுப்புகளாக மாறுகிறது:.  
:[O<sub>3</sub>SO-OSO<sub>3</sub>]<sup>2−</sup> <math>\overrightarrow{\leftarrow}</math> 2 [SO<sub>4</sub>]<sup>−</sup>  
பீனால்களின் எல்ப்சு பெர்சல்பேட்டு ஆக்சிசனேற்ற வினையில் இது ஆக்சிசனேற்றியாகச் செயல்படுவது போல கரிம வேதியியல்|கரிம வேதியியலில்]] ஆக்சிசனேற்றியாகப் பயன்படுத்தப்படுகிறது.  
ஒரு வலுவான வெளுக்கும் முகவராக இது ஐதரசன் பெராக்சைடுடன் சேர்க்கப்பட்டு தலைமுடி சாயங்களை வெளுக்கும் பொருளாகப் பயன்படுத்தப்படுகிறது.  
சுற்றுச்சூழல் மாதிரிகளுக்கு குறிப்பாக நீர்க்கரைசல்களுடன் ஒரு ஆக்சிசனேற்றியாகச் செயல்பட்டு நைட்ரசன் அடங்கிய சேர்மங்களை உறுதிப்படுத்த இச்சேர்மம் உதவுகிறது.
# பொட்டாசியம் பெர்சல்பேட்டு

## முன்னெச்சரிக்கை

வலுவான ஆக்சிசனேற்றியாக இருப்பதால் கரிமச் சேர்மங்களுடன் பொருந்தாமல் முரண்பட்டு காணப்படுகிறது.
# சுவேலோ புரூக்

**சுவேலோ புரூக்** என்பது அமெரிக்க ஐக்கிய நாட்டின் நியூ செர்சி மாகாணத்திலுள்ள டெவில்சு புரூக் ஆற்றின் துணை ஆறாகும். சுவேலோ புரூக்கானது டெவில்சு புரூக் ஆற்றிற்கு இணையாக ஓடுகிறது. இந்த ஆறும், மிடில்செக்சு, மெர்சர் கவுண்டிகளுக்கு பாய்கிறது.
# சுவேலோ புரூக்

## மார்க்கம்

சுவேலோ புரூக்கின் மூலம் , பகுதியில் ரோசுமூர் குடியிருப்பு பகுதிக்கு அருகாமையில் உள்ளது. இது டெவில்சு புரூக்கின் அருகில் . வரை பாய்கிறது.
# சுவேலோ புரூக்

## அணுகுமுறை

சாலை நெடுவிலும், டெவில்சு புரூக் அருகிலும் சுவேலோ புரூக்கானது அணுகுவதற்கு ஏற்றவாறு அமைந்துள்ளது.
# விக்கிப்பீடியா:தமிழ் இணையக் கல்விக்கழகம் ஊடாக தமிழ் விக்கிப்பீடியாவுக்கான வளர்ச்சி வாய்ப்புகள்/பு. ஒ/Recommendations1
In witness whereof, the parties to this agreement/MoU have affixed their signatures in the presence of witness here under:  
Chennai
Dated: ** December 2015
# சனீசுவரன் சிற்பம் (பூதவராயர் குளம்)

**சனீசுவரன் சிற்பம் (பூதராயர் குளம்)**, நல்லூரில், தற்போது சட்டநாதர் சிவன் கோயில் அமைந்திருக்கும் இடத்துக்கு அண்மையில் உள்ள பூதராயர் குளத்தை ஆழமாக்கும் முயற்சியின்போது 1957ம் ஆண்டில் கண்டெடுக்கப்பட்ட பல கருங்கற் சிலைகளுள் ஒன்று. இது 10-12ம் நூற்றாண்டுக் காலப் பகுதியைச் சேர்ந்த சோழர் கலைப்பாணியில் அமைந்த சிற்பமாக அடையாளம் காணப்பட்டுள்ளது. யாழ்ப்பாணத்தைச் சேர்ந்த ஏதோவொரு கோயிலில் இருந்த இச்சிலையைப் போர்த்துக்கேயரிடம் இருந்து பாதுகாப்பதற்காக இவ்விடத்தில் புதைத்திருக்கலாம் எனக் கருதப்படுகிறது. இது இப்போது யாழ்ப்பாண அருங்காட்சியகத்தில் உள்ளது.
# சனீசுவரன் சிற்பம் (பூதவராயர் குளம்)

## அமைப்பு

இச்சிற்பத்தில் சனீசுவரன் வலதுகாலை மடித்தும் இடதுகாலைத் தொங்கவிட்டபடியும் அவரது வாகனமாகக் கருதப்படும் காகத்தின்மீது அமர்ந்திருப்பதாக வடிவமைக்கப்பட்டுள்ளது. சமபங்க நிலையில் அமைக்கப்பட்டுள்ள் இச்சிற்பத்தில் சனீசுவரனுக்கு நான்கு கைகள் உள்ளன. வலது பக்கக் கைகளில் மேற்கை உடைந்து காணப்படுகிறது. கீழ்க்கை அபயம் வழங்கும் நிலையில் உள்ளது. இடது மேற்கையில் பாசத்தை வைத்துள்ள சனீசுவரனின் இடது கீழ்க்கை வரதஹஸ்தம் எனப்படும் நிலையில் உள்ளது.
# பொட்டாசியம் ஐதரைடு

**பொட்டாசியம் ஐதரைடு** *(Potassium hydride)* என்பது KH என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பொட்டாசியம் மற்றும் ஐதரசன் சேர்ந்து உருவாகும் இச்சேர்மம் வெண்மை நிறத் திண்மமாகவும் வணிக மாதிரிகள் சாம்பல் நிறத்திலும் காணப்படுகின்றன. வலிமையான காரமாகிய பொட்டாசியம் ஐதரைடு தீவிரமாகவும் அபாயகரமாகவும் வினைபுரியும் தன்மையைக் கொண்டுள்ளது. கரிமத் தொகுப்பு வினைகளில் மிகவும் பயனுள்ளதாக விளங்கும் இதை கனிம எண்ணெயின் நீர்மக் குழம்பு (~35%) அல்லது சிலசமயங்களில் பாரஃபின் மெழுகு என்ற வணிகப் பெயர்களில் விற்பனை செய்கிறார்கள்.
# பொட்டாசியம் ஐதரைடு

## தயாரிப்பு

பொட்டாசியம் மற்றும் ஐதரசன் இரண்டும் நேரடியாக வினைபுரிந்து பொட்டாசியம் ஐதரைடு உருவாகிறது.  
:2 K + H<sub>2</sub> → 2 KH  
1807 ஆம் ஆண்டில் அம்பரி டேவி பொட்டாசியத்தைக் கண்டறிந்த பின்னர் சிலநாட்களிலேயே இவ்வினையைக் கண்டறிந்தார். ஐதரசன் சூழலில் கொதிநிலைக்குச் சற்று குறைவாக பொட்டாசியத்தைச் சூடாக்கும் போது இவ்வினை நிகழ்வதை அவர் கண்டறிந்தார்.  
பொட்டாசியம் ஐதரைடு கரிமக் கரைப்பான்களில் கரைவதில்லை, ஆனால் உருகிய சோடியம் ஐதராக்சைடு போன்ற உருகிய ஐதராக்சைடு மற்றும் உப்புக் கலவைகளில் கரைகிறது.
# பொட்டாசியம் ஐதரைடு

## பயன்கள்

பொட்டாசியம் ஐதரைடு தண்ணீருடன் வினைபுரிந்து பொட்டாசியம் ஐதராக்சைடு மற்றும் ஐதரசன் வாயுவைக் கொடுக்கிறது.  
:KH + H<sub>2</sub>O → KOH + H<sub>2</sub>  
சோடியம் ஐதரைடை விட பொட்டாசியம் ஐதரைடு வலிமையான காரமாக இருக்கிறது. குறிப்பிட்ட வகை கார்பனயில் சேர்மங்கள் மற்றும் அமீன்களில் புரோட்டான் நீக்கம் செய்து ஈனோலேட்டுகள் மற்றும் அமைடுகள் உருவாக்குவதில் பொட்டாசியம் ஐதரைடு பயன்படுத்தப்படுகிறது.
# பொட்டாசியம் ஐதரைடு

## பாதுகாப்பு

பொட்டாசியம் ஐதரைடு காற்றில் தீப்பற்றும் இயல்புடையது. அமிலங்களுடன் தீவிரமாக வினைபுரியக்கூடியது. ஆக்சிசன் உட்பட ஆக்சிசனேற்றிகளுடன் தொடர்பு கொள்ள நேர்ந்தாலேயே தீப்பற்றும் தன்மை கொண்டது.
# தட்சிணாமூர்த்தி சிற்பம் (பூதவராயர் குளம்)

**தட்சிணாமூர்த்தி சிற்பம் (பூதராயர் குளம்)**, நல்லூரில், தற்போது சட்டநாதர் சிவன் கோயில் அமைந்திருக்கும் இடத்துக்கு அண்மையில் உள்ள பூதராயர் குளத்தை ஆழமாக்கும் முயற்சியின்போது 1957ம் ஆண்டில் கண்டெடுக்கப்பட்ட பல சிலைகளுள் ஒன்று. இது 10-12ம் நூற்றாண்டுக் காலப் பகுதியைச் சேர்ந்த சோழர் கலைப்பாணியில் அமைந்த சிற்பமாக அடையாளம் காணப்பட்டுள்ளது. யாழ்ப்பாணத்தைச் சேர்ந்த ஏதோவொரு கோயிலில் இருந்த இச்சிலையைப் போர்த்துக்கேயரிடம் இருந்து பாதுகாப்பதற்காக இவ்விடத்தில் புதைத்திருக்கலாம் எனக் கருதப்படுகிறது. இது இப்போது யாழ்ப்பாண அருங்காட்சியகத்தில் உள்ளது.
# பொட்டாசியம் செலீனேட்டு

**பொட்டாசியம் செலீனேட்டு** *(Potassium selenate )* என்பது , என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். செலீனிக் அமிலத்தின் பொட்டாசியம் உப்பான இச்சேர்மம் வெண்மை நிறத் திண்மமாக நெடியற்று காணப்படுகிறது. ஒளிப்படவியல் துறையில் பொட்டாசியம் செலீனேட்டு பயன்படுத்தப்படுகிறது.
# பொட்டாசியம் செலீனேட்டு

## தயாரிப்பு

செலீனியம் ஆக்சைடுடன் பொட்டாசியம் ஐதராக்சைடு சேர்ந்து பொட்டாசியம் செலினேட்டு தயாரிக்கப்படுகிறது.
# ஆகஸ்ட் 2015

**ஆகத்து 2015** (*August 2015*), 2015 ஆம் ஆண்டின் எட்டாவது மாதமாகும்.
# ஆகஸ்ட் 2015

## நிகழ்வுகள்

- ஆகத்து 1 - சப்பானின் திபந்தனையற்ற சரணடைவு குறித்த சப்பானியப் பேரரசர் ஹிரோஹிட்டோவின் உரை எண்ணிம வடிவில் வெளியிடப்பட்டது. (ஏபி)
- ஆகத்து 4 - இந்தியாவின் மத்தியப் பிரதேசம் மாநிலத்தில் இரண்டு விரைவு தொடருந்துகள் வெள்ளம் காஅரணமாக தடம் புரண்டதில் குறைந்தது 31 பேர் உயிரிழந்தனர், நூற்றிற்கும் அதிகமானோர் காயமடைந்தனர். (என்டிடிவி), (ராய்ட்டர்சு)
- ஆகத்து 5 - மலேசியா எயர்லைன்ஸ் விமானம் 370: சூலை 29 இல் ரீயூனியன் தீவில் கண்டுபிடிக்கப்பட்ட விமானத் துண்டுகள் மலேசிய விமானத்தின் பாகங்களே என மலேசியப் பிரதமர் நஜீப் துன் ரசாக் உறுதிப்படுத்தினார். (BBC), (எம்எஸ்என்) (நைன்)
- ஆகத்து 7 - வங்காலதேச வலைப்பதிவர் ஒருவர் கடவுள் மறுப்புக் கருத்துத் தெரிவித்தமைக்காக படுகொலை செய்யப்பட்டார். (பிபிசி)
- ஆகத்து 8 - துடுப்பாட்டத்தில், இங்கிலாந்து 3-1 என்ற கணக்கில் ஆத்திரேலிய அணியை வென்று ஆஷஸ் கிண்ணத்தை வென்றது. ஆத்திரேலிய அணித் தலைவர் மைக்கல் கிளார்க் ஓய்வு பெறுவதாக அறிவித்தார். (பிபிசி)
- ஆகத்து 17 - இலங்கை நாடாளுமன்றத் தேர்தல், 2015: ஆளும் ஐக்கிய தேசியக் கட்சி 106 இடங்களையும், ஐக்கிய மக்கள் சுதந்திரக் கூட்டணி 95 இடங்களையும் கைப்பற்றின. தமிழ்த் தேசியக் கூட்டமைப்பு 16 இடங்களை வென்றது. (BBC) (அல்ஜசீரா, (ஏஎஃப்பி)
# ஆகஸ்ட் 2015

## இறப்புகள்

- ஆகத்து 18 - சுவ்ரா முகர்ஜி, இந்திய எழுத்தாளர், குடியரசுத் தலைவர் பிரணாப் முகர்ஜியின் துணைவி (பி. 1940)
- ஆகத்து 25 - இயன் ஸ்மித், தென்னாப்பிரிக்கத் துடுப்பாட்டக்காரர் (பி. 1925)
- ஆகத்து 27 - சாந்தி சச்சிதானந்தம், இலங்கையின் மனித உரிமைச் செயற்பாட்டாளர்கள் (பி. 1958)
- ஆகத்து 30 - ஆலிவர் சாக்சு, ஆங்கிலேய நரம்பியலாளர் (பி. 1933)
- ஆகத்து 30 - மல்லேசப்பா மடிவாளப்பா கலபுர்கி, கன்னட எழுத்தாளர் (பி. 1938)
# பொட்டாசியம் சல்பைடு

**பொட்டாசியம் சல்பைடு** *(Potassium sulfide)* என்பது K<sub>2</sub>S. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நிறமற்ற இத்திண்மம் அரிதாக கிடைக்கிறது. தண்ணீருடன் பொட்டாசியம் சல்பைடு வினைபுரிந்து பொட்டாசியம் ஐதரோசல்பைடு மற்றும் பொட்டாசியம் ஐதராக்சைடுகளை உருவாக்குகிறது. பொதுவாக பொட்டாசியம் சல்பைடு என்று அழைக்கப்பட்டாலும் இது ஒரு நீரற்ற திண்மம் அல்ல மேற்கண்ட இரண்டு சேர்மங்களின் கலவை ஆகும்.
# பொட்டாசியம் சல்பைடு

## அமைப்பு

புளோரைட்டின் எதிர் அமைப்பை பொட்டாசியம் சல்பைடு பெற்றுள்ளது. அதாவது புளோரைட்டில் உள்ள நான்முக (F<sup>−</sup>) தளங்களில் சிறிய பொட்டாசியம் (K<sup>+</sup>) அயனிகள் ஆக்ரமித்துள்ளன. பெரிய (S<sup>2−</sup>) மையங்கள் எட்டு ஒருங்கிணைவுத் தளங்களில் ஆக்ரமித்துள்ளன. Li<sub>2</sub>S, Na<sub>2</sub>S, மற்றும் Rb<sub>2</sub>S போன்ற சேர்மங்கள் பொட்டாசியம் சல்பைடு போலவே படிகமாகின்றன.
# பொட்டாசியம் சல்பைடு

## தயாரிப்பு மற்றும் வினைகள்

K2SO4 உடன் கல்கரியைச் சேர்த்து சூடாக்குவதன் மூலமாக பொட்டாசியம் சல்பைடைத் தயாரிக்கலாம்.:  
:K<sub>2</sub>SO<sub>4</sub> + 4 C → K<sub>2</sub>S + 4 CO  
நீரற்ற அமோனியாவில் பொட்டாசியத்துடன் கந்தகத்தைச் சேர்த்து வினைபுரியச் செய்வதன் மூலம் ஆய்வகங்களில் பொட்டாசியம் சல்பைடு தயாரிக்கப்படுகிறது.  
சல்பைடு ஒர் உயர் காரமாகும். ஆதலால் பொட்டாசியம் சல்பைடு முழுமையாகவும் திரும்ப மீட்சியடையாமலும் நீராற்பகுப்பு அடைகிறது.  
:K<sub>2</sub>S + H<sub>2</sub>O → KOH + KSH  
பல செயல்முறைகளுக்கு இவ்வினை முரணாகவும் தொடர்ச்சியற்றும் காணப்படுகிறது. SH− மற்றும் OH− அயனிகளின் கலவை S2− அயனிகளின் மூலமாகச் செயல்படுகிறது. மற்ற கார உலோகங்களின் சல்பைடுகளும் இவ்வாறே செயல்படுகின்றன என்பது கவனிக்கத்தக்கது ஆகும்.
# பசார் செனி நிலையம்

**பசார் செனி நிலையம்** அல்லது **பசார் செனி எல்ஆர்டி நிலையம்** (ஆங்கிலம்: *Pasar Seni station* அல்லது *Pasar Seni LRT station* மலாய்: *Stesen Pasar Seni* அல்லது *LRT Pasar Seni* சீனம்: 中央艺术坊站) என்பது கோலாலம்பூரில் அமைந்துள்ள ஓர் ஒருங்கிணைந்த விரைவு போக்குவரத்து நிலையமாகும்.  
பசார் செனி என்பது முன்பு கோலாலம்பூர் மத்திய சந்தை *(Central Market)* என்று அழைக்கப்பட்டது. பெட்டாலிங் சாலைக்கு *(Petaling Street)* மிக அருகில் இந்த நிலையம் உள்ளது. 1985-ஆம் ஆண்டு கோலாலம்பூர் மத்திய சந்தை புனரமைப்பு செய்யப்பட்டு பசார் செனி எனும் கைவினைப் பொருட்கள் விற்பனை மையமாக மாற்றப் பட்டது.  
இதே இடத்தில் தான் பசார் செனி எல்ஆர்டி நிலையம் அமைக்கப்பட்டு உள்ளது. இந்த நிலையத்தை கிளானா ஜெயா வழித்தடம் *(Kelana Jaya Line);* காஜாங் வழித்தடம் *(Kajang Line)* ஆகிய இரு தடங்கள் இணைக்கின்றன.
# பசார் செனி நிலையம்

## பொது

கிளானா ஜெயா வழித்தடம் வழியாக செப்டம்பர் 1, 1998-இல் சுபாங் ஆலாம் எல்ஆர்டி நிலையத்திற்கும் பசார் செனி நிலையத்திற்கும் இடையே சேவை தொடங்கப்பட்டது. இரண்டாம் கட்டமாக 1999-இல் பசார் செனி நிலையத்திலிருந்து புத்ரா முனையத்திற்கு விரிவாக்கப்பட்டது. புத்ரா முனையம் தற்போது கோம்பாக் எல்ஆர்டி நிலையம் என அறியப்படுகின்றது.  
இந்த தொடருந்து நிலையத்திலிருந்து கோலாலம்பூர் தொடருந்து நிலையம் 400 மீட்டர் தொலைவில் நடைத் தொலைவில் அமைந்துள்ளது. இந்த நிலையத்தைச் சுற்றியுள்ள சாலைகளில் முதன்மையான பேருந்து முனையங்கள் அமைந்துள்ளன.
# வுட்க்ளிப் லேக், நியூ செர்சி

**வுட்க்ளிப் லேக்**, ஐக்கிய அமெரிக்க நாட்டின் நியூ செர்சியிலுள்ள பெர்கன் கவுண்ட்டியிலுள்ள பெருநகரமாகும். 2010-ம் ஆண்டின் மக்கட்தொகை கணக்கெடுப்பின்படி 5,730, நியூ செர்சியிலுள்ள பெருநகரத்தில் குறைந்தபட்சம் ஒவ்வொரு தனிக்குடும்பத்திற்கும் என ஒதுக்கப்பட்டுள்ளது.  
வுட்கிளிப் லேக் என்றழைக்கப்படும் இந்த ஏரி முக்கிய நீர்த்தேக்கமாக இது கருதப்படுகிறது. இல்சுடேலில் சில பகுதிக்கும் இந்த ஏரி நீர் பயன்படுகிறது
# வுட்க்ளிப் லேக், நியூ செர்சி

## வரலாறு

1894-ம் ஆண்டு ஆகத்து 31-முதல் **வுட்கிளிப் பெருநகரம்**, ஊர்வில் குடியிருப்பு, வாசிங்க்டன் குடியிருப்பு பகுதிகளில் ஒருங்கிணைத்து உருவாக்கப்பட்டது. 1894-ம் ஆண்டு பெர்கன் கவுண்ட்டி ஆரம்பிக்கும் பொழுது, 26 பெருநகரங்களில் ஒன்றாக இதுவும் உருவாக்கப்பட்டது.  
மார்ச்சு 1, 1910-ம் நாள் நீர்த்தேக்கத்தின் பெயரிணைக்கப்பட்டு, இப்பெருநகரத்தினை வுட்கிளிப் லேக் என அஞ்சலகப்பெயருக்கு ஏற்றவாறு பெயர்மாற்றம் செய்யப்பட்டது. சனவரி 1, 1956, அன்றும் சூலை 1, 1958, அன்றும் பார்க் ரிட்சு, நியூ செர்சி பகுதியுடன் சில பகுதிகளை பரிமாறிக்கொள்ளப்பட்டது. அக்டோபர் 13, 1960, சில பகுதிகளை இல்சுடேலுடன் பகிர்ந்துகொண்டது.
# வுட்க்ளிப் லேக், நியூ செர்சி

## புவியியல்

இப்பெருநகரானது சுமார் 3.405 சதுர மைல்கள் நிலப்பரப்பும், 0.201 சதுர மைல்கள் நீராலும் மொத்தம் 3.606 சதுர மைல்களில் அமைந்துள்ளது. இது மன்ஹாட்டனிலிருந்து சுமார் தொலைவில் வடமேற்காக அமைந்துள்ளது.
# வுட்க்ளிப் லேக், நியூ செர்சி

## பொருளாதாரம்

2004 வரையிலும் *இங்கர் சோல் ராண்ட்* என்ற நிறுவனத்தின் தலைமையிடமாக இப்பெருநகரம் விளங்கியது. அந்நிறுவனத்தை பி.எம்.டபிள்யூ வாங்கியபிறகு தலைமையகமும் மாறிற்று. பெரிலோ டூர்சு என்ற நிறுவனத்தின் தலைமையகமும் இங்கிருந்தது, ரிச்சர்ட் நிக்சன் தன்னுடைய அலுவலகத்தினை அங்குசிலகாலம் வைத்திருந்தார்.  
ஓல்டு மில் பூல் என்னும் பொது மக்களுக்கான நீச்சல்குளம், நீர் சவாரி, விளையாட்டு மைதான்ம் உள்ளிட்டவைகளைக் கொண்டுள்ளது.
# வுட்க்ளிப் லேக், நியூ செர்சி

## ஆண்டு நிகழ்வுகள்

- ஆண்டுதோறும், வுட்கிளிப் லேக், பார்க் ரிட்சு, மான்ட்வாலே ஆகியவை இணைந்து நினைவு நாள் பேரணி நடத்துகின்றனர்.
# பெட்டாலிங் ஜெயா

**பெட்டாலிங் ஜெயா**, (மலாய்: *Petaling Jaya* (**PJ**); ஆங்கிலம்: *Petaling Jaya*; சீனம்: 八打灵再也; ஜாவி: ڤتاليڠ جاي ); என்பது மலேசியா, சிலாங்கூர் மாநிலத்தில், பெட்டாலிங் மாவட்டத்தில் அமைந்து உள்ள மாநகரம். மலேசியாவில் மிகப் பெரிய நகரங்களில் பெட்டாலிங் ஜெயாவும் ஒரு நகரமாகும்.  
தொடக்கக் காலத்தில் இந்த நகரம் மலேசியாவின் தலைநகரமான கோலாலம்பூருக்கு ஒரு துணை நகரமாக *(Satellite Town)* உருவாக்கப்பட்டது. காலப் போக்கில் இரு நகரங்களும் இரு பெரும் மாநகரங்களாக வளர்ச்சி அடைந்தன. வியக்கத்தக்க மாற்றங்களைக் கண்டன. இருப்பினும் இந்தப் பெட்டாலிங் ஜெயா நகரம் இன்றும் பெரும் கோலாலம்பூர் *(Greater Kuala Lumpur)* பகுதியின் ஒரு பகுதியாகவே கருதப் படுகிறது.  
பெட்டாலிங் ஜெயாவின் கிழக்குப் பகுதியில் கோலாலம்பூர்; வடக்குப் பகுதியில் சுங்கை பூலோ *(Sungai Buloh);* மேற்குப் பகுதியில் சிலாங்கூரின் தலைநகரமான சா ஆலாம் *(Shah Alam)* மற்றும் சுபாங் ஜெயா *(Subang Jaya);* தெற்குப் பகுதியில் கின்ராரா *(Bandar Kinrara),* பூச்சோங் *(Puchong)* ஆகிய பெரும் நகர்ப் பகுதிகள் உள்ளன.  
இந்த மாநகரத்தின் பரப்பளவு 97.2 சதுர கி.மீ. 2020-ஆம் ஆண்டின் மக்கள்தொகை புள்ளிவிவரங்களின்படி இங்கு 902,086 பேர் வசிக்கின்றனர். பெட்டாலிங் ஜெயா நகருக்கு 2006 சூன் 20-ஆம் தேதி மாநகர்த் தகுதி *(City Status)* வழங்கப்பட்டது.
# பெட்டாலிங் ஜெயா

## வரலாறு

1950-ஆம் ஆண்டுகளில், பிரித்தானிய மலாயாவின் காலத்தில், தலைநகர் கோலாலம்பூரின் மக்கள்தொகை பெருக்கத்தை நிவர்த்தி செய்வதற்காக, கிள்ளான் பழைய சாலைப் பகுதியில் *(Old Klang Road)* இருந்த எப்பிங்காம் ரப்பர் தோட்டத்தில் *(Effingham Estate)* 1,200 ஏக்கர் (486 எக்டர்) பரப்பளவில், பெட்டாலிங் ஜெயா நகரம் உருவாக்கப்பட்டது.  
பெட்டாலிங் ஜெயா நகரத் திட்டத்தை உருவாக்கியவர் பிரான்சிஸ் மெக்வில்லியம்ஸ் *(Francis McWilliams)* எனும் பிரித்தானியர் ஆகும்.  
1952-ஆம் ஆண்டில் இருந்து, பெட்டாலிங் ஜெயாவின் மக்கள்தொகை பெரும் வளர்ச்சியைக் கண்டது. பெட்டாலிங் ஜெயாவின் வளர்ச்சி "பழைய நகரம்" என்று அழைக்கப்படும் பழைய பெட்டாலிங் ஜெயா பழைய நகரம் *(Old Town, Petaling Jaya)* பகுதியை மையமாகக் கொண்டு 800 வீடுகளின் கட்டுமானத்துடன் தொடங்கியது.
# பெட்டாலிங் ஜெயா

## வரலாறு

### மலாயா அவசரகாலம்

1950-களில் மலாயாவின் பிரித்தானிய உயர் ஆணையராகவும்; பெட்டாலிங் மாவட்ட மன்றத்தின் தலைவராகவும் இருந்த சர் ஜெரால்டு டெம்பிளர் *(Sir Gerald Templer);* பெட்டாலிங் ஜெயா நகரத்தை உருவாக்க திட்டமிட்டார். அந்தக் கட்டத்தில் மலாயா அவசரகால நிலைமையில் இருந்தது.
# பெட்டாலிங் ஜெயா

## வரலாறு

### தனி நகரமாக மாற்றம்

1953-ஆம் ஆண்டின் இறுதி வரையில், பெட்டாலிங் ஜெயா நகரம், கோலாலம்பூர் மாவட்ட அதிகாரியால் நிர்வாகம் செய்யப்பட்டது. பின்னர் 1954-இல், பெட்டாலிங் ஜெயா நகர ஆணையம் *(Petaling Jaya Town Authority)* உருவாக்கப்பட்டு, என்.ஏ.ஜே. கென்னடி *(N.A.J. Kennedy)* என்பவர் பெட்டாலிங் ஜெயாவை நிர்வாகம் செய்தார்.  
ஆகஸ்ட் 24, 1959-இல், அப்துல் அசீசு முகமது அலி *(Abdul Aziz Mohd Ali)* என்பவர் பெட்டாலிங் ஜெயா நகர ஆணையத்தின் தலைவராகப் பதவியேற்றார். இவர்தான் அந்தப் பொறுப்புக்கு முதல் உள்நாட்டு மலாயர் ஆவார்.  
நிர்வாக ரீதியாகவும் வரலாற்று ரீதியாகவும் பெட்டாலிங் ஜெயா நகரம், கோலாலம்பூரின் ஒரு பகுதியாகவே கருதப்பட்டு வந்தது. இருப்பினும், 1974 பிப்ரவரி 1-ஆம் தேதி கோலாலம்பூர் மாநகரம் ஒரு கூட்டாட்சிப் பிரதேசமாக *(Federal Territory)* மாறிய போது, பெட்டாலிங் ஜெயா தனித்துப் போனது. பின்னர் அது சிலாங்கூர் மாநிலத்திற்குள் ஒரு நகரமாக மாறியது.
# பெட்டாலிங் ஜெயா

## வரலாறு

### பெட்டாலிங் கார்டன் நிறுவனம்

பெட்டாலிங் ஜெயாவில் ஒரு சில பகுதிகளின் வளர்ச்சிக்கு முன்னோடியாக விளங்கியது பெட்டாலிங் கார்டன் *(Petaling Garden Berhad)* எனும் ஒரு தனியார் மேம்பாட்டு நிறுவனமாகும். இந்த நிறுவனம் 1957-இல் ஒரு மலேசியச் சீன வணிகர்க் குழுவால் தொடங்கப்பட்டது.  
இந்த நிறுவனம் பெட்டாலிங் ஜெயாவில் குறிப்பாக; பிரிவு 5 *(Section 5),* பிரிவு 6 *(Section 6),* மற்றும் பிரிவு 7 *(Section 7)* போன்ற வீட்டுமனைப் பகுதிகளில், ஆயிரக் கணக்கான ஏக்கர் நிலங்களை வீட்டுமனைத் திட்டங்களாக மாற்றியது.  
அதே வேளையில், தாமான் பெட்டாலிங் கிளாங் *(Taman Petaling Klang);* ஸ்ரீ பெட்டாலிங் *(Sri Petaling)* போன்ற வீட்டுமனைத் திட்டங்கள் நகரங்களாக மாறியதற்கும் அந்த நிறுவனமே மூலகாரணம் ஆகும்.
# பெட்டாலிங் ஜெயா

## வரலாறு

### பெர்மோடாலான் நேசனல்

அதன் பின்னர் பெட்டாலிங் கார்டன் நிறுவனம், கோலாலம்பூர் பங்குச் சந்தைக்கு *(Kuala Lumpur Stock Exchange)* கொண்டு வரப்பட்டது. அந்த நிகழ்வு பலரின் கவனத்தையும் ஈர்த்தது. அதே வேளையில், அந்த நிறுவனம் மலேசியாவில் பட்டியலிடப்பட்ட சொத்து மேம்பாட்டு நிறுவனங்களில் முதலாவது இடத்தையும் பிடித்தது.  
2007-ஆம் ஆண்டு, பெட்டாலிங் கார்டன் நிறுவனத்தை பெர்மோடாலான் நேசனல் *(Permodalan Nasional)* எனும் அரசுசார் நிறுவனம் வாங்கிக் கொண்டது. அப்போது அதன் மதிப்பு RM 964 மில்லியனாக இருந்தது.
# பெட்டாலிங் ஜெயா

## வரலாறு

### வடக்கு பெட்டாலிங் ஜெயா

தெற்கு பெட்டாலிங் ஜெயா *(Southern Petaling Jaya),* பிரிவு 8 *(Section 8)* முதல் பெட்டாலிங் ஜெயா பழைய நகரம் *(PJ Old Town)* வரையிலான பகுதிகள், 1953 ஆம் ஆண்டில் நிறுவப்பட்ட முதல் குடியேற்றங்களைக் கொண்டிருந்தன. பெட்டாலிங் ஜெயாவின் விரைவான வளர்ச்சியின் காரணமாக, கோலாலம்பூர் கிள்ளான் நெடுஞ்சாலைக்கு *(Federal Highway)* மறுபுறம் வடக்கு பெட்டாலிங் ஜெயா *(Northern Petaling Jaya)* எனும் புதிய பகுதி உருவாக்கப்பட்டது.  
பெட்டாலிங் ஜெயாவின் முதல் வணிக வளாகமான ஜெயா பேரங்காடி *(Jaya Supermarket)* 1974-ஆம் ஆண்டில், வடக்கு பெட்டாலிங் ஜெயா பிரிவு 14 *(Section 14)*-இல் கட்டப்பட்டது.
# பெட்டாலிங் ஜெயா

## வரலாறு

### கிராமப்புற நகர்ப்புற இடம்பெயர்வு

மலேசியாவின் 1976 உள்ளாட்சி சட்டம் *(Local Government Act 1976)* சனவரி 1, 1977-இல், அமலுக்கு வந்தது. அதைத் தொடர்ந்து, பெட்டாலிங் ஜெயா உள்ளாட்சி *(Petaling Jaya Town Authority)* என்பது பெட்டாலிங் ஜெயா நகராட்சியாக *(Petaling Jaya Municipal Council)* மாறியது.  
பாரிய கிராமப்புற நகர்ப்புற இடம்பெயர்வு காரணமாக பெட்டாலிங் ஜெயா வேகமாக முன்னேறியது. கிராமப் புறங்களில் இருந்து அதிகமான மக்கள் பெட்டாலிங் ஜெயாவில் குடியேறினார்கள். அதனால் சுங்கைவே, சுபாங் மாவட்டம், சுபாங் ஜெயா, செக்சன் 52 புதிய நகரம் *(Seksyen 52 - New Town)* போன்ற நகர்ப் புறங்கள் மிகத் துரிதமான வளர்ச்சிகளைக் கண்டன.
# பெட்டாலிங் ஜெயா

## வரலாறு

### பெட்டாலிங் ஜெயா எல்லைகள் சீரமைப்பு

1997 சனவரி மாதம் பெட்டாலிங் ஜெயாவின் எல்லைகள் மறுசீரமைப்பு செய்யப்பட்டன. அதைத் தொடர்ந்து, பெட்டாலிங் ஜெயாவில் முன்பு இருந்த சுபாங் ஜெயா, யூ.எஸ்.ஜே *(UEP Subang Jaya - USJ),* புத்ரா அயிட்ஸ் *(Putra Heights)* மற்றும் பண்டார் சன்வே *(Bandar Sunway)* ஆகிய பகுதிகள் புதிதாகத் தோற்றுவிக்கப்பட்ட சுபாங் ஜெயா மாநகராட்சியில் *(Subang Jaya City Council)* இணைக்கப்பட்டன.  
அதற்கு ஈடாக, பெட்டாலிங் ஜெயாவிற்கு பெட்டாலிங் நகராட்சியில் *(Petaling District Council - MPPJ)* இருந்து பண்டார் உத்தாமா டாமன்சாரா *(Bandar Utama Damansara),* சுங்கை பூலோ, புக்கிட் லாஞ்சான் *(Bukit Lanjan),* கோத்தா டாமன்சாரா *(Kota Damansara)* ஆகிய பகுதிகள் வழங்கப்பட்டன. இந்த எல்லைச் சீரமைப்பிற்குப் பின்னர் பெட்டாலிங் நகராட்சி **(MPPJ)** பயன்பாட்டில் இருந்து அகற்றப்பட்டது.
# பெட்டாலிங் ஜெயா

## வரலாறு

### மத்திய அரசு துறைகள்

மலேசியாவின் தலைநகரமான கோலாலம்பூருக்கு அருகாமையில் பெட்டாலிங் ஜெயா இருந்ததால்; நடுவண் அரசின் பல மத்திய அரசு துறைகளுக்குப் பெட்டாலிங் ஜெயா தலைமையகமாகவும் விளங்கியது.  
தேசியப் பதிவுத் துறை *(National Registration Department)* (1958 - 2004); மலேசிய தேசிய ஆவணக் காப்பகத் துறை *(Malaysian National Archive Department)* (1961 - 1982) போன்ற மத்திய அரசு துறைகளைக் குறிப்பிட்டுச் சொல்லலாம். அவற்றில் மலேசிய வேதியியல் துறை *(Malaysian Chemistry Department)* (1957) மட்டுமே இன்னும் பெட்டாலிங் ஜெயாவில் உள்ளது.
# பெட்டாலிங் ஜெயா

## காலநிலை

பெட்டாலிங் ஜெயா அதிகமான ஈரத்தன்மை கொண்ட நகரங்களில் ஒன்றாகும். இங்கு சராசரியாக 30 பாகை செல்சியஸ் வெப்பமாக இருக்கும். ஆண்டு முழுவதும் அதிக மழையைப் பெறுகிறது. சராசரி மழைப்பொழிவை விட தோராயமாக அதிகமாகும்.  
இந்த நகரத்திற்கு குறிப்பிட்ட வறண்ட காலம் எதுவும் இல்லை. ஆனாலும் ஜூன் மற்றும் ஜூலை மாதங்கள் வறட்சியான மாதங்கள் ஆகும். பெரும்பாலும் ஒவ்வொரு மாதமும் மழைப்பொழிவு -க்கு மேல் இருக்கும். இடியுடன் கூடிய மழை மற்றும் கனமழை பொதுவானது. உலகின் மிக அதிக மின்னல் தாக்கும் பகுதிகளில் ஒன்றாகும்.  
உலகளாவிய வெப்பநிலை மாறுபாடுகள் காரணமாக, பெட்டாலிங் ஜெயாவும் அண்மைய காலங்களில் கடுமையான வறட்சியை அனுபவித்து வருகிறது.
# பெட்டாலிங் ஜெயா

## பிரிவுகள்

பெட்டாலிங் ஜெயா மாநகரம் எண்கள் இடப்பட்ட பிரிவுகளாகப் பிரிக்கப்பட்டு உள்ளது. செக்சன் *(Section)* என்றும் அழைக்கப்படுகிறது.  
- **S** என்றால் கிழக்கு பெட்டாலிங் ஜெயா *(Section)*
- **SS** என்றால் மத்திய மற்றும் மேற்கு பெட்டாலிங் ஜெயா *(Sungai Way - Subang)*
- **PJU** என்றால் வடக்கு பெட்டாலிங் ஜெயா *(Petaling Jaya Utara) (PJ North)*
- **PJS** என்றால் தெற்கு பெட்டாலிங் ஜெயா *(Petaling Jaya Selatan) (PJ South)*
# பெட்டாலிங் ஜெயா

## நிர்வாகம்

பெட்டாலிங் ஜெயா மாநகராட்சி (மலாய்: *Majlis Bandaraya Petaling Jaya*; ஆங்கிலம்: *Petaling Jaya City Councill*); (சுருக்கம்: **MBPJ**); பெட்டாலிங் ஜெயா மாநகரத்தை நிர்வகிக்கும் மாநகராட்சி ஆகும்.  
2006 சூன் 20-ஆம் தேதி பெட்டாலிங் ஜெயா நகரத்திற்கு அதிகாரப்பூர்வமாக மாநகரத் தகுதி வழங்கப்பட்டது. அதன் பிறகு பெட்டாலிங் ஜெயா மாநகராட்சி நிறுவப்பட்டது. இந்த மாநகராட்சியின் தலைமையகம், பெட்டாலிங் ஜெயா மாநகரத்தில் உள்ளது. இதன் அதிகார வரம்பு 97 சதுர கி. மீ. பரப்பளவைக் கொண்டது.  
2017-ஆம் ஆண்டு புள்ளிவிவரங்களின்படி பெட்டாலிங் ஜெயா மாநகராட்சியில் 2,335 பேர் பணிபுரிந்தார்கள். இந்த மாநகராட்சியின் 2017-ஆம் ஆண்டு வரவு செலவு MYR 479,488,450 (ஏறக்குறைய 480 மில்லியன் ரிங்கிட்).
# பெட்டாலிங் ஜெயா

## நிர்வாகம்

### வளர்ச்சிப் படிகள்

- **பெட்டாலிங் ஜெயா உள்ளூராட்சி** (மலாய்: *Pihak Berkuasa Tempatan Petaling Jaya*; ஆங்கிலம்: *Petaling Jaya Local Authority)*; 1954 - 1977;
- **பெட்டாலிங் ஜெயா நகராட்சி** (மலாய்: *Majlis Perbandaran Petaling Jaya*; ஆங்கிலம்: *Petaling Jaya Municipal Council*); 1977 - 2006;
- **பெட்டாலிங் ஜெயா மாநகராட்சி** (மலாய்: *Majlis Bandaraya Petaling Jaya*; ஆங்கிலம்: *Petaling Jaya City Council*); 26.06.2006 தொடங்கி - இன்று வரையில்;
# பெட்டாலிங் ஜெயா

## நிர்வாகம்

### மாநகரத் தலைவர்கள்

2006 சூன் 26-ஆம் தேதி பெட்டாலிங் ஜெயாவுக்கு மாநகரத் தகுதி வழங்கப்பட்டது. அதில் இருந்து ஆறு மாநகரத் தலைவர்கள் நியமிக்கப்பட்டு உள்ளனர். தற்போது மாநகரத் தலைவராக முகமட் அசான் அமீர் (Mohamad Azhan Md. Amir) உள்ளார். இவர் 21 அக்டோபர் 2021 முதல் பதவியில் உள்ளார்.
# பெட்டாலிங் ஜெயா

## நிர்வாகம்

### நாடாளுமன்ற உறுப்பினர்கள்

பெட்டாலிங் ஜெயாவில் வசிப்பவர்களுக்கு பாக்காத்தான் ஹரப்பான் (Pakatan Harapan) கூட்டணியைச் சேர்ந்த நான்கு நாடாளுமன்ற உறுப்பினர்கள் சேவை செய்து வருகின்றனர்.  
டாமன்சாரா - டோனி புவா *(Tony Pua);* ஜ.செ.க  
பெட்டாலிங் ஜெயா - மரியா சின் அப்துல்லா *(Maria Chin Abdullah);* பி.கே.ஆர்.  
சுங்கை பூலோ - சிவராசா ராசையா *(Sivarasa Rasiah);* பி.கே.ஆர்.  
சுபாங் - வோங் சென் *(Wong Chen);* பி.கே.ஆர்.
# பெட்டாலிங் ஜெயா

## விளையாட்டு

பெட்டாலிங் ஜெயா அரங்கம் *(Petaling Jaya Stadium)* என்று அழைக்கப்படும் பல்நோக்கு அரங்கம் பெட்டாலிங் ஜெயாவில் உள்ளது. ஒரு முழு வசதியுடன் கூடிய இந்தப் பெட்டாலிங் ஜெயா அரங்கம்; 25,000 பேர் அமரும் வசதி கொண்டது.  
மலேசியக் கால்பந்து சங்கத்தின் *(Football Association of Malaysia)* தலைமையகம் பெட்டாலிங் ஜெயாவில் தான் அமைந்துள்ளது.
# பெட்டாலிங் ஜெயா

## கல்வி

பெட்டாலிங் ஜெயாவில் 25-க்கும் மேற்பட்ட கல்லூரிகள் மற்றும் பல்கலைக்கழகங்கள் உள்ளன. அவையாவன:  
- அனைத்துலக இசுலாமியப் பல்கலைக்கழகம் மலேசியா - *International Islamic University Malaysia (IIUM/UIAM)*
- சைத்தோ பல்கலைக்கழகக் கல்லூரி - *SAITO University College*
- மாரா தொழில்நுட்பப் பல்கலைக்கழகம் - *Universiti Teknologi MARA (UiTM)*
- துன் அப்துல் ரசாக் பல்கலைக்கழகம் - *Tun Abdul Razak University (UNITAR)*
- இசுடாம்போர்ட் கல்லூரி - *Stamford College* (இப்போது இல்லை)
- மலேசிய உணவு கல்விக் கழகம் - *Food Institute of Malaysia (FIM)*
- லிங்கன் பல்கலைக்கழகக் கல்லூரி - *Lincoln University College*
- மலேசிய அறிவியல் தொழில்நுட்பப் பல்கலைக்கழகம் - *Malaysia University of Science & Technology (MUST)*
- KDU பல்கலைக்கழகக் கல்லூரி - *KDU University College (KDU)*
- முதல் நகரப் பல்கலைக்கழகக் கல்லூரி - *First City University College (KBU)*
- IACT கல்லூரி - *IACT College*
- பிரிக்பீல்ட்சு ஆசியா கல்லூரி - *Brickfields Asia College*
- செகி பல்கலைக்கழகம் - *SEGi University*
- டுவின்டெக் அனைத்துலகத் தொழில்நுட்பப் பல்கலைக்கழகக் கல்லூரி - *International University College Of Technology Twintech*
- டிசிஏ கல்லூரி (மலேசியா) - *TCA College (Malaysia) (TCAM)*  
மலேசியக் கல்வி அமைச்சகத்தின் கீழ் பெட்டாலிங் ஜெயாவில் 58 தொடக்கப் பள்ளிகளும்; 28 உயர்நிலைப் பள்ளிகளும் உள்ளன.  
மலேசியாவின் முதல் தனியார் செவிலியர் கல்லூரி பெட்டாலிங் ஜெயாவில் உள்ள அசுந்தா மருத்துவமனையில் *(Assunta Hospital)* உள்ளது. துன் டான் செங் லாக் செவிலியர் கல்லூரி *(Tun Tan Cheng Lock College of Nursing)* எனும் பெயர் கொண்ட அந்தக் கல்லூரி 1961-ஆம் ஆண்டில் நிறுவப்பட்டது.
# பெட்டாலிங் ஜெயா

## போக்குவரத்து

### ஸ்ரீ ஜெயா பேருந்து சேவை

பெட்டாலிங் ஜெயாவில் போக்குவரத்து வசதிகள் மற்றும் உள்கட்டமைப்புகள் நல்ல நிலையில் நன்கு வளர்ச்சி பெற்று உள்ளன. 1950-ஆம் ஆண்டுகள் தொடங்கி; 1990-ஆம் ஆண்டுகளின் முற்பகுதி வரையில் ஸ்ரீ ஜெயா *(Sri Jaya)* பேருந்து சேவைகள் வழங்கப்பட்டன.  
நாற்பது ஆண்டு காலம் தன்னிகரற்ற சேவையாக இந்தப் பேருந்து சேவை நடைபெற்றது. பெட்டாலிங் ஜெயா வரலாற்றில் ஸ்ரீ ஜெயா பேருந்து சேவை, மறக்க இயலாதச் சுவடுகளைப் பதித்துச் செல்கிறது.
# பெட்டாலிங் ஜெயா

## போக்குவரத்து

### இந்திரா கோத்தா பேருந்து சேவை

1990-களின் பிற்பகுதியில் இந்திரா கோத்தா *(IntraKota)* பேருந்து சேவை அறிமுகப் படுத்தப்பட்டது. இந்தச் சேவை ஸ்ரீ ஜெயா பேருந்து சேவை மற்றும் மினி பேருந்து சேவைகளுக்குப் பதிலாக கொண்டு வரப்பட்டது. அதே காலக் கட்டத்தில், பெட்டாலிங் ஜெயா - கோலாலம்பூர் பேருந்து வழித்தடங்கள் மெட்ரோபஸ் *(Metrobus)* மூலமாகவும் சேவை செய்யப்பட்டன.  
இப்போது உள்ள பி.ஜே. சிட்டி பஸ் *(PJ City Bus)* சேவை; பெட்டாலிங் ஜெயா மாநகராட்சியால் இயக்கப் படுகிறது. இந்தச் சேவை பண்டார் உத்தாமா *(Bandar Utama),* டாமன்சரா டாமாய் *(Damansara Damai)* மற்றும் பெட்டாலிங் ஜெயா பழைய நகரம் *(PJ Old Town)* ஆகிய இடங்களில் 6 வழித் தடங்களை வழங்குகிறது.
# பெட்டாலிங் ஜெயா

## போக்குவரத்து

### கிளானா ஜெயா விரைவு தொடருந்து சேவை

கிளானா ஜெயா தொடருந்து சேவை (Kelana Jaya Line) எனும் கிளானா ஜெயா எளிய விரைவு தொடருந்து சேவை (PUTRA LRT) 1988-ஆம் ஆண்டில் அறிமுகம் செய்யப்பட்டது.  
2006-இல், ரேபிட் கேஎல் (RapidKL) அறிமுகப்படுத்தப்பட்டது. இன்றைய நிலையில், பொது போக்குவரத்தை ரேபிட் கேஎல் (RapidKL) மற்றும் கோலாலம்பூர் எளிய விரைவு போக்குவரத்து சேவை (KL Light Rapid Transit System) எனும் கிளானா ஜெயா தொடருந்து சேவை (Kelana Jaya Line) வழங்குகிறது. இந்தச் சேவையில் பெட்டாலிங் ஜெயாவில் ஏழு தொடருந்து நிலையங்கள் உள்ளன.
# பெட்டாலிங் ஜெயா

## போக்குவரத்து

### வடக்கு-தெற்கு விரைவுச்சாலை

2017-இல், புதிதாக உருவாக்கப்பட்ட எம்.ஆர்.டி. சுங்கை பூலோ - காஜாங் சேவை *(MRT Sungai Buloh - Kajang Line),* பெட்டாலிங் ஜெயா மாநகராட்சி பகுதியின் வடக்குப் பகுதி வழியாக, முத்தியாரா டாமன்சாரா *(Mutiara Damansar),* கோத்தா டாமன்சாரா *(Kota Damansara)* மற்றும் பண்டார் உத்தாமா ஆகிய நகர்ப்புறங்களைக் கடந்து செல்கிறது.  
தேசிய நெடுஞ்சாலைகளுக்குச் செல்ல பெட்டாலிங் ஜெயாவில் மூன்று அணுகல் இடங்கள் உள்ளன. வடக்கு-தெற்கு விரைவுச்சாலை *(North–South Expressway)*&nbsp; &nbsp;வழியாக கோத்தா டாமன்சாரா, டாமன்சாரா, சுபாங் ஆகிய இடங்களை அடையலாம்  
பெட்டாலிங் ஜெயாவின் மேற்கில் அமைந்துள்ள சுபாங் விமான நிலையம் *(Sultan Abdul Aziz Shah Airport)* பெட்டாலிங் ஜெயாவிற்கு வானூர்திச் சேவைகளை வழங்கி வருகிறது.
# பெட்டாலிங் ஜெயா

## அனைத்துலக உறவுகள்

### சகோதரி நகரங்கள்

பெட்டாலிங் ஜெயாவிற்கு தற்போது நான்கு சகோதரி நகரங்கள் உள்ளன:  
- குவாங்சௌ, சீனா.
- பண்டுங், இந்தோனேசியா.
- மியோசி, ஜப்பான்.
- அசன், தென் கொரியா.
# பெட்டாலிங் ஜெயா

## பெட்டாலிங் ஜெயா தமிழ்ப்பள்ளிகள்

பெட்டாலிங் ஜெயாவில் 3 தமிழ்ப்பள்ளிகள் உள்ளன. 1209 மாணவர்கள் பயில்கிறார்கள். 94 ஆசிரியர்கள் பணியாற்றுகிறார்கள். மலேசியக் கல்வியமைச்சு வெளியிட்ட புள்ளிவிவரங்கள்.  
| BBD8452 | பண்டார் உத்தாமா | SJK(T) Ldg Effingham | **எப்பிங்காம் தமிழ்ப்பள்ளி** | பெட்டாலிங் ஜெயா | 305 | 28 |  |
| --- | --- | --- | --- | --- | --- | --- | --- |
| BBD8458 | பெட்டாலிங் ஜெயா | SJK(T) Vivekananda Petaling Jaya | **விவேகானந்தா தமிழ்ப்பள்ளி (பெட்டாலிங் ஜெயா)** | பெட்டாலிங் ஜெயா | 577 | 44 |  |
| BBD8467 | பண்டார் சன்வே | SJK(T) Seaport | **சீபோர்ட் தமிழ்ப்பள்ளி** | பெட்டாலிங் ஜெயா | 327 | 22 | } |
# பெட்டாலிங் ஜெயா

## பெட்டாலிங் ஜெயா தமிழ்ப்பள்ளிகள்

### பெட்டாலிங் ஜெயா தமிழ்ப்பள்ளிகளின் செய்திப் படங்கள்

- **எப்பிங்காம் தமிழ்ப்பள்ளி ஆசிரியர்களின் படங்கள்**
- **விவேகானந்தா தமிழ்ப்பள்ளியின் 3 மாடிக் கட்டடம்**
# 1699

**1699** (MDCXCIX) ஒரு வியாழக்கிழமையில் துவங்கிய ஒரு கிரிகோரியன் சாதாரண (நெட்டாண்டு அன்று) ஆகும். 10 நாட்கள் பின்தங்கிய பழைய ஜூலியன் நாட்காட்டியில் இது ஞாயிற்றுக்கிழமையில் ஆரம்பமானது.
# 1699

## நிகழ்வுகள்

- சனவரி 19 - பித்தானிய இராணுவம் ஆகக்கூடியது 7,000 'உள்ளூரில் பிறந்த' ஆண்களை மட்டுமே கொண்டிருக்கலாம் என இங்கிலாந்து நாடாளுமன்றம் அறிவித்தது.
- சனவரி 26 - வெனிசு குடியரசு, போலந்து-லித்துவேனியா பொதுநலவாயம், புனித உரோமைப் பேரரசு ஆகியன உதுமானியப் பேரரசுடன் அமைதி ஒப்பந்தத்தை ஏற்படுத்தின. உதுமானியர் வசமிருந்த திரான்சில்வானியா, சிலவோனியா, குரோவாசியா, அங்கேரி ஆகியன ஆஸ்திரியாவிடம் கொடுக்கப்பட்டன. உக்ரைனின் பெரும் பகுதி போலந்துக்குக் கொடுக்கப்பட்டது.
- மார்ச் 4 - செருமனியின் லூபெக் நகரில் இருந்து யூதர்கள் வெளியேற்றப்பட்டனர்.
- சூன் 14 - தோமசு சேவரி தனது முதலாவது விசையியக்கக் குழாயை இலண்டன் அரச கழகத்தில் இயக்கிக் காட்டினார்.
- டிசம்பர் 20 - உருசியாவில் புத்தாண்டு செப்டம்பர் 1 இல் இருந்து சனவரி 1 இற்கு மாற்றப்படுவதாக முதலாம் பீட்டர் அறிவித்தார்.
# தங்கம் உற்பத்தி செய்யும் நாடுகளின் பட்டியல்

களில்.]]  
**தங்கம் உற்பத்தி செய்யும் நாடுகளின் பட்டியல்** *(List of countries by gold production )* என்ற இப்பட்டியலில் 2014 ஆம் ஆண்டில் உற்பத்தி செய்யப்பட்ட தங்கத்தின் அடிப்படையில் நாடுகள் வரிசைப்படுத்தப்பட்டுள்ளன.  
2006 ஆம் ஆண்டு வரையில் பல ஆண்டுகளாக தென் ஆப்பிரிக்காதான் தங்கம் உற்பத்தியில் முதல் இடத்தைப் பிடித்து ஆதிக்கம் செலுத்தி வந்தது. ஆனால், சமீபகாலமாக சீனா, உருசியா, ஐக்கிய அமெரிக்கா, பெரு மற்றும் ஆத்திரேலியா முதலான பிறநாடுகள் இடத்தாலும் அளவாலும் தென் ஆப்பிரிக்காவை பின்னுக்குத் தள்ளி அப்பெருமையை பெற்றுள்ளன. இங்கு கொடுக்கபட்டுள்ள அளவுகள் யாவும் 2010 – 2014 ஆம் ஆண்டுகளில் மேற்கொள்ளப்பட்ட முதன்மை உற்பத்தி மற்றும் பயன்பாட்டை அடிப்படையாக கொண்டு அளிக்கப்பட்டுள்ளது.  
| தரம் | நாடு அல்லது பகுதி | தங்கம் உற்பத்தி (பெட்ரிக் டன்கள்) 2014 ஆம் ஆண்டில் |
| --- | --- | --- |
| உலகம் (rounded) | 2,860 |  |
| 1 | சீனா | 450 |
| 2 | ஆத்திரேலியா | 270 |
| 3 | உருசியா | 245 |
| 4 | அமெரிக்கா | 211 |
| 5 | கனடா | 160 |
| 6 | பெரு | 150 |
| 7 | தென் ஆப்பிரிக்கா | 150 |
| 8 | உஸ்பெக்கிஸ்தான் | 102 |
| 9 | மெக்சிகோ | 92 |
| 10 | கானா | 90 |
| 11 | பிரேசில் | 70 |
| 12 | இந்தோனேசியா | 65 |
| 13 | பப்புவா நியூ கினி | 60 |
| 14 | சிலி | 50 |
| இதர உலகநாடுகள் | 695 |  |
# சுப்பிரமணிய சுவாமி கோயில், மருங்கூர்

மருங்கூர் **சுப்பிரமணிய சுவாமி திருக்கோவில்** தமிழகத்தின் குமரி மாவட்டத்தில் மருங்கூர் எனும் ஊரில் ஒரு மலையின் மீது அமைந்துள்ளது. இக்கோவிலில் சுப்பிரமணிய சுவாமி (முருகன்) மூலக்கடவுளாக கிழக்கு திசைநோக்கி அமைக்கப்பட்டுள்ளது.
# சுப்பிரமணிய சுவாமி கோயில், மருங்கூர்

## தல வரலாறு

சுசீந்திரம் தாணூமாலையன் அருளால் இந்திரன் தூய்மை அடைந்த பின் அவரது வெள்ளைக் குதிரையாகிய *உச்சைச் சிரவம்* தனக்கும் சாப விமோசனம் அருளுமாறு இறைவனைக் கோரியது. இறைவனும் அதை ஏற்று சுசீந்திரத்தின் மருங்கே வடகிழக்கேயுள்ள பிரம்ம கேந்திரமான சுப்பிரமணிய சுவாமியைக் கண்டு வணங்கி நற்கதி பெறுமாறு அருள் பாலித்தார். தன்னால் சுப்பிரமணிய சுவாமியை அர்சிக்க இயலாது எனக் கருதிய குதிரை வருந்தியது. எனவே தாணுமாலையன் 'சுனந்தனை'யும் உடன் அழைத்துச் செல்லுமாறு அறிவுரை சொல்கிறார். அதன்படி குதிரை சுப்பிரமணியரை வணங்கி சாப விமோசனம் அடைகிறது.
# சுப்பிரமணிய சுவாமி கோயில், மருங்கூர்

## திருமலையின் சிறப்புகள்

சுப்பிரமணிய சுவாமி கோயில் அமைந்துள்ள இம்மலை மேற்குத் தொடர்ச்சி மலைத்தொடரின் ஓரு பகுதியாகும். இது 82 அடி உயரமுடையது. மேற்குப் புறம் உயர்ந்தும், கிழக்குப் புறம் நீண்டும் காணப்படுகிறது.
# சுப்பிரமணிய சுவாமி கோயில், மருங்கூர்

## விழாக்கள்

- சூர சம்காரத் திருவிழா
- பௌர்ணமி கிரிவலம்
# ஆர்டுயீனோ

**ஆர்டுயீனோ** (*Arduino*) என்பது ஒரு கட்டற்ற மூல அச்சுத் தயாரிப்பு மேடை ஆகும். இதை வன்பொருள் மற்றும் மென்பொருளுடன் எளிதாக உபயோகப்படுத்தலாம். இந்த தயாரிப்பு மேடையானது, ஒரு சிறிய, கைக்கடக்கமான கருவியாக கிடைக்கிறது. இந்த கருவியானது, அனைத்து வகையான உணரிகளிடமிருந்து உள்ளீடுகளை பெறக்கூடியது. இதன் வெளியீடுகள், பல்வேறு இயக்கிகளை இயக்கவல்லது. இந்த கருவியில், நமது விருப்பத்திற்கேற்ப மென்பொருள் வடிவமைக்க வசதியும், கட்டற்ற மென்பொருளும் உள்ளது.